1946
אירועים

ינואר
10 בינואר – העצרת הכללית הראשונה של ארגון האומות המאוחדות (האו"ם)
12 בינואר – שוד רכבת התשלומים – אנשי אצ"ל משתלטים על רכבת סמוך לחדרה, ולוקחים 35 אלף לא"י שנועדו לתשלום משכורות לעובדי ממשלת המנדט
17 בינואר – מועצת הביטחון של האו"ם מתכנסת בפעם הראשונה
20 בינואר – הפלמ"ח מפוצץ תחנת רדאר בריטית בכרמל
20 בינואר – שארל דה גול מתפטר מנשיאות צרפת עקב חילוקי דעות על החוקה
23 בינואר – מועצת הביטחון מקבלת את החלטתה הראשונה
31 בינואר – יוגוסלביה מאשרת את חוקתה
פברואר
1 בפברואר – טריגווה לי נבחר למזכ"ל האו"ם הראשון
15 בפברואר – המחשב הראשון, אניאק (ENIAC), מופעל לראשונה בבית הספר להנדסה אלקטרונית Moore בפילדלפיה
21 בפברואר – כוחות בריטים מגיעים ליפן על מנת לפקח על פירוק הצבא ותעשיית הנשק
24 בפברואר – חואן פרון, נבחר לנשיא ארגנטינה
25 בפברואר – התקפת שדות התעופה הבריטיים: אנשי אצ"ל ולח"י מפוצצים עשרות מטוסים של הצבא הבריטי בשדות התעופה בלוד, קסטינה (חצור) וסירקין
מרץ
2 במרץ – הו צ'י מין נבחר לנשיא צפון וייטנאם
2 במרץ – חיילים הולנדיים נוחתים במזרח באלי
5 במרץ – וינסטון צ'רצ'יל טובע את המושג "מסך הברזל", צעד הנחשב לתחילתה של המלחמה הקרה
6 במרץ – וייטנאם מקבלת מעמד אוטונומי מצרפת
19 במרץ – ראוניון, גוואדלופ, גיאנה הצרפתית ומרטיניק מקבלות מעמד של מחוז בצרפת מעבר לים
אפריל
1 באפריל – רעידת האדמה באיים האלאוטיים
1 באפריל – 400,000 כורים אמריקניים פותחים בשביתה
17 באפריל – צרפת מכירה בעצמאות סוריה
20 באפריל – פירוק ארגון חבר הלאומים
מאי
1 במאי – קרן המטבע הבין-לאומית מתחילה את פעולתה
2 במאי – הו צ'י מין מתמנה כנשיא "הרפובליקה הדמוקרטית של וייטנאם" שלא הוכרה על ידי צרפת ורוב מדינות העולם
7 במאי – נוסד התאגיד היפני "סוני"
9 במאי – ויטוריו אמנואלה השלישי מתפטר ממלכות איטליה לטובת בנו אומברטו השני
25 במאי – ירדן מקבלת עצמאות מבריטניה
31 במאי – נמל התעופה הית'רו שבלונדון נפתח רשמית לתעופה אזרחית
יוני
2 ביוני – במשאל עם באיטליה מחליטים האיטלקים להפוך את המדינה ממונרכיה לרפובליקה. לאחר פרסום תוצאות המשאל יוצא המלך, אומברטו השני מסבויה, לגלות
9 ביוני – פומיפון אדוניאדט עולה לכס המלוכה בתאילנד
10 ביוני – 30 יהודים נרצחים בטבח מאקו
12 ביוני – ממשלת בריטניה מחליטה לחזור בה מהחלטה לאמץ את מסקנות הוועדה האנגלו-אמריקאית שהמליצה להתיר את העלאתם של 100,000 יהודים לארץ ישראל
16 ביוני – "ליל הגשרים" – אנשי הפלמ"ח מפוצצים עשרה גשרים ברחבי הארץ. ניסיון פיצוץ הגשר האחד עשר, באכזיב, נכשל
29 ביוני – "השבת השחורה", במהלכה נאסרו רבים ממנהיגי היישוב והתנועה הציונית
יולי
1 ביולי – פיצוץ המתקן הגרעיני "אייבל" במסגרת מבצע פרשת דרכים
4 ביולי – פוגרום קיילצה, ביהודים ניצולי שואה, מתרחש בפולין
5 ביולי – הביקיני יוצא לעולם
22 ביולי – פיצוץ מלון המלך דוד בירושלים על ידי האצ"ל
25 ביולי – דין מרטין וג'רי לואיס מעלים את מופע הקומדיה הראשון שלהם ב-Club 500 באטלנטיק סיטי, ניו ג'רזי
25 ביולי – פיצוץ המתקן הגרעיני "בייקר" במסגרת מבצע פרשת דרכים
26 ביולי – חברת התעופה אלוהה איירליינס מתחילה את פעילותה מנמל התעופה הונולולו
אוגוסט
12 באוגוסט – הונחה אבן הפינה לבית ברל
16 באוגוסט – עמירם שוחט, אוניית מעפילים, שנקראה על שמו של עמירם שוחט, אחד מכ"ג יורדי הסירה הגיעה לחופי ישראל, כשעל סיפונה 183 מעפילים
אוקטובר
1 באוקטובר – במשפטי נירנברג נגזר דינם של מנהיגי הנאצים
6 באוקטובר – 11 יישובים חדשים עולים על הקרקע בנגב, במבצע שמכונה "11 הנקודות בנגב"
13 באוקטובר – צרפת מאמצת את חוקת הרפובליקה הצרפתית הרביעית
15 באוקטובר – הרמן גרינג מתאבד שעות לפני הוצאתו המתוכננת להורג
16 באוקטובר – נאשמי משפטי נירנברג שנדונו למוות הוצאו להורג בתליה
23 באוקטובר – נוסד קיבוץ עין צורים
24 באוקטובר – צילום ראשון של כדור הארץ מחוץ לאטמוספירה (מעבר לקו קרמן), באמצעות רקטת V-2
27 באוקטובר – החזית הלאומית של גאורגי דימיטרוב זוכה בבחירות הכלליות בבולגריה
30 באוקטובר – פיצוץ תחנת הרכבת בירושלים
נובמבר
2 בנובמבר – קיבוץ נאות מרדכי נוסד
19 בנובמבר – אפגניסטן, איסלנד ושוודיה מצטרפות לאו"ם
23 בנובמבר – אוסטרליה מעבירה את איי קוקוס לרשות ארצות הברית
23 בנובמבר – הפצצה צרפתית על עיר הנמל האי פונג מתחילה למעשה את מלחמת הודו-סין הראשונה
דצמבר
11 בדצמבר – נוסדת יוניסף (UNICEF), סוכנות האו"ם לילדים
16 בדצמבר – לאון בלום מתמנה לראש ממשלת צרפת
19 בדצמבר – פרוץ מלחמת הודו-סין הראשונה. הו צ'י מין תוקף כוח צרפתי בהאנוי
24 בדצמבר – כינון הרפובליקה הרביעית של צרפת
29 בדצמבר – "ליל ההלקאות". פעולה של האצ"ל בה הולקו קצינים בריטים כתגובה על הלקאת לוחם האצ"ל בנימין קמחי